ผมได้ตรวจสุขภาพประจำปีที่ทำงานบริษัทฯแล้วเอ็กซ์สเรย์ปอด ใบผลตรวจระบุว่าสงสัยว่าจะมีก้อนขนาดเล็กที่ปอดขวา ควรตรวจเพิ่มเติม ผมเครียดและกังวลมาก มันจะเป็นอันตรายไหมครับ รอพบก็ 9เม.ย.64ก็อีกนานเลย เพราะปีก่อนๆตรวจแล้วก็ปกติขอบครับ
สวัสดีค่ะ การมีก้อนขนาดเล็กๆที่ปอดขวาดังกล่าวมา อาจะเกิดจากวัณโรคปอด อาจเป็นวัณโรคที่เพิ่งเกิดหรือรอยเดิมจากวัณโรคที่หายแล้ว มะเร็งปอด หินปูนในปอด รอยแผลเป็นจากโรคปอดที่เคยเป็นเช่นวัณโรคในอดีต เงาจากกระดูกหรือกล้ามเนื้อโดยปกติแล้วถ้าพบจุดในปอด มักจะต้องทำเอ็กซเรย์ปอดซ้ำ หรือส่งปรึกษาอายุรแพทย์โรคปอดต่อไป เพื่อดูว่าเป็นจุดจากอะไร แพทย์อาจซักประวัติ ตรวจร่างกายเพิ่มเติม ถ้าสงสัยว่าจะเป็นวัณโรค อาจเก็บเสมหะตรวจ ถ้าสงสัยมะเร็งปอดอาจจะต้องทำเอ็กซเรย์คอมพิวเตอร์แนะนำการกลับไปพบแพทย์และตรวจเพิ่มเติมตามนัด จริงๆแล้วน่าจะรออีกประมาณ 1-2 อาทิตย์ตามที่มีนัดอยู่แล้วได้ค่ะ ถ้ายังไม่ได้มีอาการผิดปกติอะไร แต่ในระหว่างนี้ถ้าเหนื่อยมาก ไอเยอะ เจ็บหน้าอก ควรกลับไปพบแพทย์ก่อนนัด